Presuda Općeg suda (šesto vijeće) od 21. prosinca 2021. – Gmina Kosakowo/Komisija
(predmet T-209/15)
„Državne potpore – Infrastruktura zračne luke – Javno financiranje koje su općine Gdynia i Kosakowo dodijelile u korist zračne luke Gdynia-Kosakowo – Odluka kojom se potpora proglašava nespojivom s unutarnjim tržištem i nalaže njezin povrat – Prednost – Načelo privatnog subjekta u tržišnom gospodarstvu – Utjecaj na trgovinu među državama članicama – Narušavanje tržišnog natjecanja – Povrat – Obveza obrazlaganja”
1.      Potpore koje dodjeljuju države – Pojam – Ocjena prema kriteriju privatnog ulagača – Složena gospodarska ocjena – Komisijina diskrecijska ovlast – Sudski nadzor – Granice
(čl. 107. st 1. UFEU-a)
(t. 49.-53.)
2.      Potpore koje dodjeljuju države – Pojam – Ocjena prema kriteriju privatnog ulagača – 1Ocjena koja se mora temeljiti na dovoljno relevantnim elementima sporne transakcije – Komisijina obveza da od dotične države članice zatraži sve relevantne informacije
(čl. 107. st 1. UFEU-a)
(t. 54., 55.)
3.      Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Uzimanje u obzir dobiti i obveza povezanih sa situacijom u državi članici u svojstvu privatnog subjekta, osim onih povezanih s njezinim svojstvom javne vlasti
(čl. 107. st 1. UFEU-a)
(t. 56.-58., 83.)
4.      Potpore koje dodjeljuju države – Pojam – Potpore iz državnih sredstava – Država članica koja je vjerovnik javnog poduzeća kojemu se povećao kapital zbog odricanje od potraživanja na temelju najma – Primjenjivost kriterija privatnog ulagača
(čl. 107. st 1. UFEU-a)
(t. 63.-65., 75.)
5.      Potpore koje dodjeljuju države – Pojam – Uzastopne državne intervencije koje su međusobno nerazdvojno povezane – Kriteriji za ocjenu
(čl. 107. st 1. UFEU-a)
(t. 67.-69.)
6.      Potpore koje dodjeljuju države – Pojam – Ocjena prema kriteriju privatnog ulagača – Ocjena u pogledu svih relevantnih elemenata sporne transakcije i njezina konteksta – Uzimanje u obzir dostupnih elemenata i predvidljivih promjena u vrijeme donošenje odluke o predmetnoj mjeri – Uzimanje u obzir elemenata koji su nastali nakon donošenja predmetne mjere – Isključenost
(čl. 107. st 1. UFEU-a)
(t. 87.-88., 101.)
7.      Potpore koje dodjeljuju države – Utjecaj na trgovinu među državama članicama – Narušavanje tržišnog natjecanja – Kriteriji za ocjenu – Doseg Komisijina tereta dokazivanja
(čl. 107. st 1. UFEU-a)
(t. 123.)
8.      Potpore koje dodjeljuju države – Zabrana – Odstupanja – Komisijina diskrecijska ovlast – Komisijino donošenje smjernica kojima se uređuje ispitivanje spojivosti potpora s unutarnjim tržištem – Posljedice – Samoograničavanje Komisijine diskrecijske ovlasti – Obveza poštovanja načelâ jednakog postupanja i zaštite legitimnih očekivanja
(čl. 107. st. 3. t. (a) i (c) UFEU-a; Komunikacije Komisije 2005/C 312/01 i 2014/C 99/03)
(t. 129.-133.)
9.      Potpore koje dodjeljuju države – Zabrana – Odstupanja – Potpore koje se mogu smatrati spojivima s unutarnjim tržištem – Ocjena s obzirom na članak 107. stavak 3. točku (c) UFEU-a – Uzimanje u obzir ranije prakse – Isključenost – Povreda načela jednakog postupanja – Nepostojanje
(čl. 107. st. 3. t. (c) UFEU-a)
(t. 152., 153.)
10.    Tužba za poništenje – Razlozi – Nepostojanje obrazloženja ili njegova nedostatnost – Tužbeni razlog različit od onog koji se odnosi na materijalnu zakonitost
(čl. 263. i 296. UFEU-a)
(t. 162., 163.)
11.    Potpore koje dodjeljuju države – Upravni postupak – Komisijine obveze – Nepristrano i savjesno proveden ispitni postupak – Uzimanje u obzir najiscrpnijih i najpouzdanijih elemenata – Opseg obveze – Načelo dobre uprave – Povreda – Nepostojanje
(čl. 108. st. 2. UFEU-a; Povelja Europske unije o temeljnim pravima, čl. 41.)
(t. 171., 172., 174.-176.)
12.    Potpore koje dodjeljuju države – Povrat nezakonite potpore – Izračun iznosa koji treba vratiti – Mogućnost da Komisija nacionalnim tijelima prepusti zadatak izračuna točnog iznosa za povrat – Povreda načela pravne sigurnosti – Nepostojanje
(čl. 108. UFEU-a; Uredba Vijeća br. 659/1999, čl. 14.)
(t. 179.-187.)
Predmet
Zahtjev na temelju članka 263. UFEU-a za poništenje Odluke Komisije (EU) 2015/1586 od 26. veljače 2015. o mjeri SA.35388 (13/C) (ex 13/NN i ex 12/N) – Poljska – Osnivanje trgovačkog društva Gdynia-Kosakowo Airport (SL 2015., L 250, str. 165.).
Izreka
1.
Tužba se odbija.
2.
Gmina Kosakowo snosit će, osim vlastitih troškova, i troškove Europske komisije.